ai4bharat/Pralekha huggingface dataset:
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
అంకుర సంస్థల పురోగతి పరిశీలనకు ఒక యంత్రాంగాన్ని ప్రతిపాదించిన డాక్టర్ జితేంద్ర సింగ్
"అంకుర సంస్థల సుస్థిర ఎదుగుదలకు, నవకల్పనలకు సాంకేతిక, ఆర్థిక సహకారం అందిస్తున్న మోదీ ప్రభుత్వం "
సైన్స్ మంత్రిత్వశాఖలు, విభాగాల సంయుక్త సమావేశానికి అధ్యక్షత వహించిన కేంద్ర మంత్రి జితేంద్ర సింగ్
శాస్త్ర సాంకేతిక శాఖ సహాయమంత్రి , ప్రధాని కార్యాలయ శాఖ సహాయ మంత్రి, సిబ్బంది, ప్రజాఫిర్యాదులు, పెన్షన్లు, అణువిద్యుత్, అంతరిక్ష శాఖల సహాయ మంత్రి డాక్టర్ జితేంద్ర సింగ్ దేశంలో అంకుర సంస్థల సంఖ్య లక్ష దాటిన నేపథ్యం వాటి పనితీరును ఎప్పటి కప్పుడు పర్యవేక్షించి పురోగతిని సమీక్షించేందుకు ఒక యంత్రాంగాన్ని ఏర్పాటు చేయాల్సిన అవసరముందన్నారు.
అలాంటి యంత్రాంగం వలన అంకుర సంస్థల ఎదుగుదలను చాలా నిశితంగా గమనించే అవకాశం ఉంటుందని, వాటికి ఎలాంటి ఇబ్బందులూ రాకుండా చూడటం ద్వారా అవి మధ్యలో మూతబడే ప్రమాదం నుంచి కాపాడ వచ్చునని అన్నారు. మరీ ముఖ్యంగా ప్రభుత్వ సాంకేతిక, ఆర్థిక సహకారం అందించిన సంస్థల విషయంలో ఇలాంటి జాగ్రత్తలు అనివార్యమన్నారు. సైన్స్ అండ్ టెక్నాలజీ, బయోటెక్నాలజీ, సిఎస్ఐ , ఎర్త్ సైన్సెస్, అణుశక్తి తదితర సైన్స్ మంత్రిత్వశాఖలు, విభాగాలతో జరిగిన ఉన్నత స్థాయి సంయుక్త సమావేశానికి మంత్రి అధ్యక్షత వహించారు.
అంకుర సంస్థలకు ఎదురయ్యే అవకాశమున్న సమస్యల మీద నీతి ఆయోగ్ తో కలసి ఒక ప్రజెంటేషన్ తయారు చేయాల్సిందిగా కొంత కాలం కిందట సూచించగా అందుకు అనుగుణంగా నీతి ఆయోగ్ కు చెందిన డాక్టర్ చింతన వైష్ణవ్ ఈ రోజు సమావేశంలో ఆ ప్రజెంటేషన్ ఇచ్చారు.
నవకల్పనల లేమి, నైపుణ్యమున్న సిబ్బంది అందుబాటులో లేకపోవటం, నిధుల కొరత వంటి సమస్యల వలన కొన్ని అంకుర సంస్థల సుస్థిరత దెబ్బతినే అవకాశముందని ఈ ప్రైజంటేషన్ లో తెలియజెప్పారు. అన్ని అంకుర సంస్థలకు ఒక విశిష్ట గుర్తింపు సంఖ్య ఇవ్వటం ద్వారా వాటిని గుర్తించి అన్ని రంగాలలోని అంకుర సంస్థలను పర్యవేక్షించే అవకాశాన్ని పరిశీలించాలని మంత్రి ఈ సందర్భంగా ప్రతిపాదించారు.
ఇది నవకల్పనల, ఆలోచనల యుగమని డాక్టర్ జితేంద్ర సింగ్ అభివర్ణించారు. ప్రధాని నరేంద్ర మోదీ సారధ్యంలోని ప్రభుత్వం అన్ని రకాల ఆలోచనలకు, నవకల్పనలకు ఆర్థికంగా, సాంకేతికంగా అండగా నిలుస్తూ అవి ఎదిగి సుస్థిరం కావాలని కోరుకుంటున్నదన్నారు. దీని ఫలితంగానే భారతదేశం ప్రపంచంలోనే అత్యుత్తమ అంకుర సంస్థల పర్యావరణమున్న దేశంగా నిలిచ్చిందని, లక్షకు పైగా అంకుర సంస్థలు, 100 కు పైగా యూని కార్న్ సంస్థలు తయారయ్యాయన్నారు. వాటిని వ్యూహాత్మకంగా సుస్థిర సంస్థలుగా తయారుచేయాల్సిన సమయం వచ్చిందన్నారు.
నెలవారీ జరిగే సైన్ కార్యదర్శుల సమీక్షా సమావేశంలో భాగంగా మంత్రి డాక్టర్ జితేంద్ర సింగ్ చొరవతో ఈ సమావేశం ఏర్పాటైంది. వివిధ సైన్స్ విభాగాల సమన్వయం సాధించి సమీకృత వైఖరితో సమస్యలు పరిష్కరించే దిశలో సమావేశం సాగింది.
భారత్ ప్రభుత్వ ప్రధాన శాస్త్ర సలహాదారు ప్రొఫెసర్ అజయ్ కుమార్ సూద్, అటల్ ఇన్నోవేషన్ మిషన్ సీఈవో డాక్టర్ చింతన్ వైష్ణవ్ కూడా ప్రసంగించారు.
డి ఎస్ ఐ ఆర్ కార్యదర్శి, సి ఎస్ ఐ ఆర్ డీజీ డాక్టర్ ఎన్. కళై సెల్వి, సైన్స్ అండ్ టెక్నాలజీ విభాగం కార్యదర్శి డాక్టర్ శ్రీవారి చంద్రశేఖర్, డీబీటీ కార్యదర్శి డాక్టర్ రాజేశ్ గోఖలే, ఎర్త్ సైన్సెస్ కార్యదర్శి డాక్టర్ ఎం రవిచంద్రన్, ఏఈసీ ఛైర్మన్, డీఏఈ కార్యదర్శి డాక్టర్ ఎ కే మొహంతి ఈ చర్చల్లో పాల్గొన్నారు. సైన్స్ మంత్రిత్వశాఖల, విభాగాల సీనియర్ అధికారులు కూడా హాజరయ్యారు.
ప్రధాన మంత్రి కార్యాలయం
మహారాష్ట్ర ప్రజలకు వారి రాష్ట్రావతరణ దినం నాడు శుభాకాంక్షలు తెలిపిన ప్రధాన మంత్రి
మహారాష్ట్ర ప్రజలకు వారి రాష్ట్రావతరణ దినం నాడు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
‘‘మహారాష్ట్ర ప్రజలకు వారి యొక్క రాష్ట్ర అవతరణ దినం సందర్భంగా ఇవే శుభాకాంక్షలు. మహారాష్ట్ర పురోగతి కొనసాగుతూ ఉండాలని మరియు మహారాష్ట్ర యొక్క సమృద్ధి కై ఆ ఈశ్వరుడిని నేను ప్రార్థిస్తున్నాను. ఈ రాష్ట్రం సరికొత్త శిఖరాలను అందుకోవాలి గాక; అలాగే, మన దేశం యొక్క అభివృద్ధి యాత్రలో తన వంతు తోడ్పాటు ను అందిస్తూ ఉండు గాక’’ అని ప్రధాన మంత్రి తన సందేశంలో పేర్కొన్నారు.
పౌర విమానయాన మంత్రిత్వ శాఖ
పౌర విమానయాన రంగం నిర్వహణ వ్యయాన్ని అధిగమించడానికి ప్రభుత్వం తీసుకున్న చర్యలు
పౌర విమానయాన రంగం నిర్వహణ వ్యయాన్ని అధిగమించడానికి ప్రభుత్వం తీసుకున్న ప్రధాన చర్యల వివరాలు క్రింది విధంగా ఉన్నాయి:
i.వివిధ పాలసీ చర్యల ద్వారా విమానయాన సంస్థలకు మద్దతు అందించడం.
ii.ఎయిర్పోర్ట్స్ అథారిటీ ఆఫ్ ఇండియా మరియు ప్రైవేట్ ఆపరేటర్ల ద్వారా విమానాశ్రయ మౌలిక సదుపాయాల కల్పన.
iii.పిపిపి మార్గం ద్వారా ఇప్పటికే ఉన్న మరియు కొత్త విమానాశ్రయాలలో ప్రైవేట్ పెట్టుబడులను ప్రోత్సహించడం.
iv.సమర్థవంతమైన గగనతల నిర్వహణ, తక్కువ మార్గాలు మరియు తక్కువ ఇంధన వినియోగం కోసం భారత వైమానిక దళం సమన్వయంతో భారతీయ గగనతల హేతుబద్ధీకరణ.
v.దేశీయ నిర్వహణ, మరమ్మత్తు మరియు సమగ్ర  సేవలకు వస్తు మరియు సేవల పన్ను  రేటు 18% నుండి 5% కి తగ్గించబడింది.
vi.ప్రస్తుతం అంతర్జాతీయ ప్రయాణీకుల సేవలను పునఃప్రారంభించే లక్ష్యంతో 28 దేశాలతో ప్రత్యేకమైన ఎయిర్-లింక్లు లేదా ఎయిర్-బబుల్స్ ఏర్పాటు చేయబడ్డాయి. అయితే కొవిడ్-19 కారణంగా సాధారణ అంతర్జాతీయ విమానాలు నిలిపివేయబడ్డాయి.
vii.దేశీయ విమానయానంలో క్రమానుగతంగా పెరుగుదల.
viii.విమానయాన సంస్థలకు ఛార్జీల బ్యాండ్ను నిర్దేశించడం.
ix.అనుకూలమైన ఎయిర్క్రాఫ్ట్ లీజింగ్ మరియు ఫైనాన్సింగ్ విధానం ప్రారంభించబడింది.
x.అత్యవసర క్రెడిట్ లైన్ హామీ పథకం  3.0 కింద ప్రయోజనాలు పౌర విమానయాన రంగానికి విస్తరించబడ్డాయి.
ఈ సమాచారాన్ని రాజ్యసభలో శ్రీమతి ప్రియాంక చతుర్వేదిన్ కు పౌర విమానయాన మంత్రిత్వ శాఖ సహాయ మంత్రి జనరల్  డా.వి.కె. సింగ్.. ఈ రోజు లిఖితపూర్వకంగా సమాధానమిచ్చారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 215.26 కోట్ల డోసులు  అందించారు
గత 24 గంటల్లో 30,76,305 డోసులు అందించారు
దేశవ్యాప్త క్రియాశీల కేసుల సంఖ్య 47,176
మొత్తం కేసుల్లో క్రియాశీల కేసులు 0.11%
ప్రస్తుత రికవరీ రేటు 98.71%
గత 24 గంటల్లో 5,975 మంది కోలుకున్నారు. దీంతో, కోలుకున్నవారి మొత్తం సంఖ్య 4,39,25,239 కు పెరిగింది.
గత 24 గంటల్లో 5,221 కొత్త కేసులు నమోదయ్యాయి.
రోజువారీ పాజిటివిటీ రేటు 2.82%
వారపు పాజిటివిటీ రేటు 1.72%
గత 24 గంటల్లో చేసిన 1,84,965 కొవిడ్ పరీక్షలతో కలిపి ఇప్పటివరకు 88.95 కోట్ల పరీక్షలు చేశారు.
మంత్రిమండలి
ఇన్స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా కు మరియు సౌత్ ఆఫ్రికా ఇస్స్టిట్యూట్ ఆఫ్ చార్టర్డ్ అకౌంటెంట్స్ కు మధ్య పరస్పర మాన్యత ఒప్పందానికి ఆమోదం తెలిపిన మంత్రివర్గం
ఇన్స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా  కు మరియు సౌత్ ఆఫ్రికా ఇస్స్టిట్యూట్ ఆఫ్ చార్టర్డ్ అకౌంటెంట్స్  కు మధ్య పరస్పర మాన్యత ఒప్పందానికి ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది.
వివరాలు:
ఐసిఎఐ మరియు ఎస్ఎఐసిఎ కు మధ్య పరస్పర మాన్యత ఒప్పందం  విషయంలో కేంద్ర మంత్రివర్గం ఆమోదాన్ని మంజూరు చేసింది. దక్షిణాఫ్రికా మరియు భారతదేశం లలో అకౌంటింగ్ వృత్తి వికాసానికి సకారాత్మకమైన తోడ్పాటును అందించడంతో పాటు అకౌంటింగ్ పరమైన జ్ఞానం, వృత్తిపరమైన మరియు మేధో సంబంధమైన అభివృద్ధి, ఇంకా ఈ రంగంలో పని చేస్తున్న వారి ప్రయోజనాలు పురోగమించేటట్లు చూసేందుకు ఒక పరస్పర సహకారపూర్వకమైన ఫ్రేమ్ వర్క్ ను నెలకొల్పాలన్నదే ఎమ్ఆర్ఎ ఉద్దేశం.
ఈ ఒప్పందం :
భారతీయ అకౌంటెన్సీ వృత్తి నిపుణులకు ఐసిఎఐ అర్హత కు అదనంగా స్థానిక అకౌంటెన్సీ అర్హతను కూడా గుర్తించేందుకు మార్గాన్ని సుగమం చేస్తుంది; ఇది వారికి దక్షిణాఫ్రికా మార్కెట్ లలో వృత్తి సంబంధ అవకాశాలను మరింత అధికం చేయగలదు.
రెండు దేశాలకు చెందిన అకౌంటింగ్ ఇన్స్టిట్యూట్ ల మధ్య పటుతరమైన పని సంబంధాలు వర్ధిల్లగలవు.
ఇరు పక్షాలకు చెందిన వృత్తి నిపుణులు అటు నుండి ఇటు, ఇటు నుండి అటు జరిపే రాకపోకలు హెచ్చుతాయి. రెండు దేశాలలోను చిన్న మరియు మధ్యతరహా వ్యాపార సంస్థలకు ఒక కొత్త పార్శ్వం ఆవిష్కారం కాగలదు.
ప్రయోజనాలు :
ఎస్ఎఐసిఎ సన్నిహిత సంబంధం కలిగి ఉండటమనేది ఐసిఎఐ కు వ్యూహాత్మకంగా చాలా ముఖ్యమైనటువంటి విషయం. దీనివల్ల రెండు సంస్థల సభ్యులు వారి ప్రయోజనాలను పెంపొందించుకోగలుగుతారు. గత కొన్ని సంవత్సరాలుగా నెలకొన్న సంబంధం ఇరు పక్షాలకు లాభాన్ని చేకూర్చింది. ఎమ్ఆర్ఎ కారణంగా భారతదేశ చార్టర్డ్ అకౌంటెంట్ల కు ఈ ప్రాంతంలో మరిన్ని ఉద్యోగ అవకాశాలు అంది రావచ్చు. అంతేకాకుండా, వారి వద్ద నుండి భారతదేశానికి జరిగే చెల్లింపులు అధికం కాగలవు.
పూర్వరంగం:
భారతదేశ పార్లమెంటు లో ‘ది చార్టర్డ్ అకౌంటెంట్స్ యాక్ట్, 1949’ పేరిట ఒక చట్టాన్ని చేయడం ద్వారా ఐసిఎఐ ని స్థాపించడమైంది. భారతదేశంలో చార్టర్డ్ అకౌంటెన్సీ వృత్తిని నియంత్రించడం ఈ చట్టం ధ్యేయం. ఇక ఎస్ఎఐసిఎ దక్షిణాఫ్రికా లో అగ్రేసర అకౌంటెన్సీ సంస్థే కాకుండా ప్రపంచంలో అగ్రగామి సంస్థలలో ఈ సంస్థ కూడా ఒకటిగా ఉన్నది.
(
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 164.36 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 12.43 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,64,36,66,725
|
|
అందుబాటులోని నిల్వలు
|
|
12,43,49,361
164.36 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 12.43 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
మంత్రిమండలి
సెక్యూరిటీస్ఎండ్ ఎక్చేంజ్ బోర్డ్ ఆఫ్ ఇండియా కు మరియు ఫైనాన్శియల్ రెగ్యులేటరీ కమిశన్, మంగోలియా కు మధ్యద్వైపాక్షిక అవగాహన పూర్వక ఒప్పంద పత్రం  పై సంతకాలు చేసేందుకు ఆమోదంతెలిపిన మంత్రిమండలి
సెక్యూరిటీస్ ఎండ్ ఎక్చేంజ్ బోర్డ్ ఆఫ్ ఇండియా  కి మరియు మంగోలియా కు చెందిన ఫైనాన్శియల్ రెగ్యులేటరీ కమిశన్  కి మధ్య ద్వైపాక్షిక అవగాహన పూర్వక ఒప్పంద పత్రం  పై సంతకాలు చేసే ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న జరిగిన కేంద్ర మంత్రివర్గ సమావేశం ఆమోదం తెలిపింది.
ప్రధాన ప్రభావం:
ఎస్ఇబిఐ  మాదిరిగానే ఎఫ్ ఆర్ సి అనేది ఇంటర్ నేశనల్ ఆర్గనైజేశన్ ఆఫ్ సెక్యూరిటీస్ కమిశన్ స్ మల్టిలేటరల్ ఎమ్ఒయు  లో సహ సంతకందారు గా ఉంది. ఏమైనా, ఐఒఎస్ సిఒ ఎమ్ఎమ్ఒయు పరిధి లో సాంకేతిక సహాయాని కి సంబంధించిన ఏర్పాటు ఏదీ లేదు. ప్రతిపాదిత ద్వైపాక్షిక ఎమ్ఒయు సమాచారాన్ని వెల్లడి చేసుకొనే ఫ్రేమ్ వర్క్ ను పటిష్ట పరచడం లో తోడ్పడటాని కి అదనం గా సెక్యూరిటీ చట్టాల ను ప్రభావవంతమైన రీతి లో అమలు చేయడాని కి తోడ్పడుతుంది. అంతేకాకుండా, ఒక సాంకేతిక పరమైనటువంటి సహాయాన్ని అందించే కార్యక్రమం ప్రారంభించడం లో కూడా సహాయకారి గా ఉంటుంది. ఈ సాంకేతిక సహాయ కార్యక్రమం వల్ల ప్రాధికార సంస్థల కు కేపిటల్ మార్కెట్ లు, సామర్ధ్య నిర్మాణ కార్యకలాపాలు, సిబ్బంది కి శిక్షణ కార్యక్రమాలతో ముడిపడ్డ అంశాల లో సంప్రదింపుల మాధ్యమం ద్వారా మేలు కలగనుంది.
పూర్వరంగం:
భారతదేశం లో సెక్యూరిటీస్ మార్కెట్ లను క్రమబద్ధం చేయడం కోసం సెక్యూరీటీస్ ఎండ్ ఎక్చేంజ్ బోర్డ్ ఆఫ్ ఇండియా చట్టం, 1992 ప్రకారం సెక్యూరిటీస్ ఎండ్ ఎక్చేంజి బోర్డు ఆఫ్ ఇండియా  ని ఏర్పాటు చేయడం జరిగింది. సెబి యొక్క ఉద్దేశ్యాలు ఏమిటి అంటే ఇన్వెస్టర్ ల ప్రయోజనాన్ని పరిరక్షించడం తో పాటు భారతదేశం లో సెక్యూరిటీస్ మార్కెట్ ల అభివృద్ధి ని ప్రోత్సహించడం మరియు ఆ మార్కెట్ లను క్రమబద్ధం చేయడమూను. సెబి చట్టం, 2022 లోని 11వ సెక్శన్ యొక్క సబ్ సెక్శన్  తాలూకు  క్లాజు అనేది బోర్డు విధుల ను పోలిన ఇతర ప్రాధికార సంస్థల కు అవి భారతదేశం లో, లేదా విదేశాల లో సెక్యూరిటీస్ చట్టాల కు సంబంధించిన ఉల్లంఘనల ను ఆపడం లేదా దర్యాప్తు జరపడానికి సంబంధించిన వ్యవహారాల లో సమాచారాన్ని ఇవ్వడానికి/ఆయా సంస్థల నుంచి సమాచారాన్ని సేకరించడాని కి అధికారాల ను దఖలు పరుస్తుంది. భారతదేశాని కి వెలుపల ఏదైనా ప్రాధికార సంస్థ కు ఏ సమాచారాన్ని అయినా ఇవ్వడం కోసం, సెబి కేంద్ర ప్రభుత్వం యొక్క ముందస్తు అనుమతి తో సదరు ప్రాధికార సంస్థ తో ఒక వ్యవస్థ ను లేదా అవగాహన ను కుదుర్చుకోవచ్చు. ఈ నేపథ్యం లో, పరస్పర సహకారం మరియు సాంకేతిక సహాయం ల కోసం ఒక ద్వైపాక్షిక ఎమ్ఒయు పై సంతకాలు చేయవలసింది గా సెబి ని ఎఫ్ఆర్ సి అభ్యర్థించింది. ఇప్పటి వరకు సెబి ఇతర దేశాల కేపిటల్ మార్కెట్ నియంత్రణదారు సంస్థల తో 27 ద్వైపాక్షిక ఎమ్ఒయు ల పై సంతకాలు చేసింది.
ఫైనాన్శియల్ రెగ్యులేటరీ కమిశన్  అనేది 2006వ సంవత్సరం లో ఏర్పాటైన పార్లమెంటరీ ప్రాధికార సంస్థ. ఇది సెక్యూరిటీస్ మార్కెట్ స్, బీమా మరియు సూక్ష్మ ఆర్థిక సహాయం రంగం లోని పాత్రధారులు సహా నాన్- బ్యాంక్ సెక్టర్ లను పర్యవేక్షించడం, క్రమబద్ధం చేయడం అనే బాధ్యతలను కలిగివుంది. స్థిరమైనటువంటి మరయు సుదృఢ ఆర్థిక బజారు లను అందించే బాధ్యత ను కూడా ఎఫ్ ఆర్ సి దే. కమిశన్ నాన్- బ్యాంక్ ఫైనాన్శియల్ ఇన్ స్టిట్యూశన్స్, బీమా కంపెనీలు మరియు మధ్యవర్తి సంస్థ లు, సెక్యూరిటీస్ సంస్థ లు మరియు పొదుపు, ఇంకా రుణ సహకార సమితుల పై తన అధికారాల ను వినియోగిస్తుంది. దీనితో పాటు, ఇది వ్యక్తిగత ఫైనాన్శియల్ మార్కెట్ క్లయింట్ ల  యొక్క హక్కుల కు పూచీ పడుతుంది. అంతేకాకుండా, ఆర్థిక సహాయం రంగం లో ఎటువంటి అవకతవకల కు ఆస్కారం లేకుండా సురక్ష ను కల్పిస్తుంది.
ప్రధాన మంత్రి కార్యాలయం
భారతదేశం లోనికొన్ని ప్రాంతాల లో మితిమీరిన వర్షపాతం ఫలితం గా ఏర్పడ్డ స్థితి ని సమీక్షించినప్రధాన మంత్రి
సీనియర్ మంత్రుల తో మరియు అధికారుల తో ఆయన మాట్లాడారు
భారతదేశం లోని కొన్ని ప్రాంతాల లో మితిమీరిన వర్షపాతం దరిమిలా తలెత్తిన స్థితి ని గురించి ప్రధాన మంత్రి శ్రీ నరేంద్ర మోదీ సీనియర్ మంత్రుల తో మరియు అధికారుల తో మాట్లాడడం తో పాటు గా ఏమి చేయాలనే దాని పై సమాలోచనలు జరిపారు.
ప్రధాన మంత్రి కార్యాలయం ఒక ట్వీట్ లో -
‘‘సీనియర్ మంత్రుల తో మరియు అధికారుల తో ప్రధాన మంత్రి మాట్లాడి, భారతదేశం లో కొన్ని ప్రాంతాల లో మితిమీరిన వర్షపాతం నేపథ్యం లో ఏర్పడ్డ స్థితి పై ఏమి చేయాలో సమాలోచనలు జరిపారు. ప్రభావితుల యొక్క శ్రేయం దిశ లో స్థానిక పాలన యంత్రాంగాలు, ఎన్ డిఆర్ఎఫ్ మరియు ఎస్ డిఆర్ఎఫ్ బృందాలు పాటుపడుతున్నాయి.’’ అని తెలిపింది.
ప్రధాన మంత్రి కార్యాలయం
పిఎమ్ మిత్ర మెగా టెక్స్ టైల్ పార్కులు ‘మేక్ ఇన్ ఇండియా’ కు మరియు ‘మేక్ఫార్ ద వరల్డ్’ కు ఒక గొప్ప ఉదాహరణ అవుతాయి: ప్రధాన మంత్రి
పిఎమ్ మిత్ర మెగా టెక్స్ టైల్ పార్కుల ను తమిళ నాడు లో, తెలంగాణ లో, కర్నాటక లో, మహారాష్ట్ర లో, గుజరాత్ లో, మధ్య ప్రదేశ్ లో మరియు ఉత్తర్ ప్రదేశ్ లో ఏర్పాటు చేయడం జరుగుతుందని, అవి 5ఎఫ్  దృష్టికోణాని కి అనుగుణం గా వస్త్రాల రంగాని కి ప్రోత్సాహాన్ని ఇస్తాయని ప్రధాన మంత్రి శ్రీ నరేంద్ర మోదీ తెలిపారు. పిఎమ్ మిత్ర మెగా టెక్స్ టైల్ పార్కులు వస్త్ర రంగాని కి అత్యాధునిక మౌలిక సదుపాయాల ను సమకూర్చి, కోట్ల కొద్దీ రూపాయల పెట్టుబడి ని ఆకట్టుకోవడం తో పాటు లక్షల కొద్దీ ఉద్యోగాల ను కూడా కల్పిస్తాయి అని ఆయన అన్నారు.
ప్రధాన మంత్రి ఒక ట్వీట్ లో -
‘‘పిఎమ్ మిత్ర మెగా టెక్స్ టైల్ పార్కు లు 5ఎఫ్  దృష్టికోణాని కి అనుగుణం గా వస్త్ర రంగాని కి దన్ను గా నిలబడతాయి. తమిళ నాడు లో, తెలంగాణ లో, కర్నాటక లో, మహారాష్ట్ర లో, గుజరాత్ లో, మధ్య ప్రదేశ్ లో మరియు ఉత్తర్ ప్రదేశ్ లో పిఎమ్ మిత్ర మెగా టెక్స్ టైల్ పార్కుల ను ఏర్పాటు చేయడం జరుగుతుంది అని వెల్లడించడానికి సంతోషిస్తున్నాను.’’
‘‘పిఎమ్ మిత్ర మెగా టెక్స్ టైల్ పార్కు లు వస్త్ర రంగాని కి అత్యాధునికమైనటువంటి మౌలిక సదుపాయాల ను అందిస్తాయి; కోట్ల కొద్దీ రూపాయల విలువైన పెట్టుబడి ని ఆకర్షిస్తాయి. దానితో పాటు లక్షల కొద్దీ కొలువుల ను సృష్టిస్తాయి. ఇది ‘మేక్ ఇన్ ఇండియా’ కు మరియు ‘మేక్ ఫార్ ద వరల్డ్’ కు ఒక గొప్ప ఉదాహరణ అవుతుంది. #PragatiKaPMMitra’’ అని పేర్కొన్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కొవిడ్-19 చార్టింగ్ కోసం ఎస్యుటిఆర్ఎ మోడల్పై పనిచేస్తున్న శాస్త్రవేత్తలు
కొవిడ్-19 యొక్క పథాన్ని రూపొందించడానికి ఎస్యుటిఆర్ఎ మోడల్పై పనిచేస్తున్న శాస్త్రవేత్తలం.. మన గణిత నమూనా యొక్క అంచనాలకు సంబంధించిన కొన్ని వాస్తవాలను స్పష్టంగా ఎత్తి చూపించాలనుకుంటున్నాము. ప్రత్యేకించి వీటిలో కొన్ని తప్పుగా అర్ధం చేసుకోబడ్డాయి మరియు తప్పుగా పేర్కొనబడ్డాయి. ఎస్యుటిఆర్ఎ మోడల్పై పనిచేసే శాస్త్రవేత్తలు మార్చిలో రెండవ వేవ్ గురించి హెచ్చరించినప్పటికీ వాటిని పట్టించుకోలేదని ఇటీవల కొన్ని మాధ్యమాలు పేర్కొన్నాయి. కానీ అది తప్పు.
జాతీయ విపత్తుపై ప్రతిస్పందనను సమన్వయం చేసే ప్రభుత్వంలోని సీనియర్ అధికారులలో ఒకరు మా ఇన్పుట్లను తెలుసుకోవడానికి ఏప్రిల్ 2 న ఒక సమావేశం ఏర్పాటు చేశారు. ఏప్రిల్ మూడవ వారంలో సెకండ్ వేవ్ గరిష్ట స్థాయికి చేరుకుంటుందని మరియు రోజువారీ 1 లక్షల కేసుల వరకు ఉంటుందని ఎస్యుటిఆర్ఎ మోడల్పై మేము సూచించాము. దిగువ కారణాల వల్ల ఈ సందర్భంలో మోడల్ అంచనాలు తప్పుగా ఉన్నాయి.
వైరస్ వ్యాప్తిని అంచనా వేయడానికి మేము గణిత నమూనాపై పని చేస్తున్నాము. వైరస్ డైనమిక్స్ మరియు దాని ట్రాన్స్మిసిబిలిటీ కాలక్రమేణా గణనీయంగా మారనంతవరకు గణిత నమూనా భవిష్యత్తును కొంత నిశ్చయతతో మాత్రమే ఊహించగలదని గమనించడం ముఖ్యం. వివిధ విధాన నిర్ణయాలకు అనుగుణంగా ప్రత్యామ్నాయ దృశ్యాలను అంచనా వేయడానికి గణిత నమూనాలు కూడా ఒక యంత్రాంగాన్ని అందించగలవు.
కొవిడ్-19 విషయంలో వైరస్ యొక్క స్వభావం చాలా వేగంగా మారుతున్నట్లు స్పష్టమైంది. అటువంటి సందర్భంలో కొవిడ్-19 కోసం ఏదైనా అంచనా నిరంతరం సరిదిద్దబడాలి, కొన్నిసార్లు దాదాపు ప్రతిరోజూ అది జరగాలి.
మేము ప్రభుత్వంతో కలిసి పని చేస్తున్నాము. మా సూచనలను, నివేదికలను ప్రభుత్వం ఎల్లప్పుడూ సానుకూలంగా స్వీకరించింది. సెకండ్ వేవ్ యొక్క ఖచ్చితమైన స్వభావాన్ని మేము ముందే ఊహించలేనప్పటికీ, దాని భవిష్యత్ పథాన్ని బాగా అంచనా వేయడానికి మేము మా ప్రయత్నాలను కొనసాగిస్తాము.
మనీంద్ర అగర్వాల్, ప్రొఫెసర్, ఐఐటి కాన్పూర్
మాధురి కనిత్కర్, డిప్యూటీ చీఫ్, ఇంటిగ్రేటెడ్ డిఫెన్స్ స్టాఫ్
ఎం. విద్యాసాగర్, ప్రొఫెసర్, ఐఐటి హైదరాబాద్
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
20వ పశుగణన ఆధారంగా పశువులు మరియు పౌల్ట్రీ జాతుల వారీగా నివేదికను విడుదల చేసిన శ్రీ పర్షోత్తం రూపాలా
పశువులు మరియు పౌల్ట్రీ పక్షులు జాతుల ప్రకారం లెక్కింపు
గుర్తించిన 184 స్వదేశీ/అన్యదేశ మరియు సంకరజాతి జాతులు 19 ఎంచుకున్న జాతులు కవర్ అయ్యాయి
కేంద్ర మత్స్య, పశుసంవర్ధక మరియు పాడి పరిశ్రమల మంత్రి శ్రీ పర్షోత్తం రూపాలా ఈరోజు 20వ పశుగణన ఆధారంగా పశువులు మరియు పౌల్ట్రీ జాతుల వారీగా నివేదికను విడుదల చేశారు. ఈ కార్యక్రమంలో రాష్ట్ర మత్స్య, పశు సంవర్ధక మరియు పాడి పరిశ్రమ మరియు సమాచార ప్రసార మంత్రిత్వ శాఖ మంత్రి డాక్టర్ ఎల్.మురుగన్ పాల్గొన్నారు. పశుసంవర్ధక శాఖ కార్యదర్శి శ్రీ అతుల్ చతుర్వేది, జేఎస్ శ్రీ ఉపమన్యు బసు పాల్గొన్నారు.
శ్రీ రూపాలా పశువుల అప్గ్రేడేషన్ కోసం నివేదిక యొక్క ప్రాముఖ్యతను ఎత్తిచూపారు మరియు విధాన రూపకర్తలు మరియు పరిశోధకులకు దాని ప్రయోజనాన్ని నొక్కి చెప్పారు. 2019 సంవత్సరంలో 20వ లైవ్స్టాక్ సెన్సస్తో పాటు జాతుల వారీగా డేటా సేకరణ జరిగింది. పేపర్ మోడ్కు బదులుగా టాబ్లెట్ కంప్యూటర్లను ఉపయోగించి జాతి వారీగా డేటాను సేకరించడం దేశంలోనే తొలిసారిగా ఇది ఒక ప్రత్యేకమైన ప్రయత్నం. నేషనల్ బ్యూరో ఆఫ్ యానిమల్ జెనెటిక్ రిసోర్సెస్  గుర్తించిన విధంగా పశువులు మరియు పౌల్ట్రీ పక్షులు వాటి జాతుల ప్రకారం లెక్కింపు జరిగింది. పశువుల రంగం యొక్క ప్రాముఖ్యతను పరిగణనలోకి తీసుకుంటే, విధాన నిర్ణేత మరియు పరిశోధకులకు పశువుల జాతుల యొక్క వివిధ జాతులను నిర్ధారించడం చాలా అవసరం. తద్వారా పశువుల జాతులు దాని ఉత్పత్తి కోసం మరియు ఇతర ప్రయోజనాల కోసం ఉత్తమ సాధన కోసం జన్యుపరంగా అప్గ్రేడ్ చేయబడతాయి.
పశువులు మరియు పౌల్ట్రీ యొక్క జాతుల వారీగా నివేదిక యొక్క ప్రధాన ముఖ్యాంశాలు క్రింద సంగ్రహంగా చూద్దాం:
· NBAGR  ద్వారా రిజిస్టర్ చేయబడిన 19 ఎంచుకున్న జాతులకు చెందిన 184 గుర్తింపు పొందిన స్వదేశీ/అన్యదేశ & సంకరజాతి జాతులను నివేదిక కవర్ చేసింది.
· ఈ నివేదికలో 41 గుర్తించబడిన స్వదేశీ జాతులు ఉన్నాయి, అయితే 4 అన్యదేశ/సంకర జాతి పశువులు ఉన్నాయి.
· నివేదిక ప్రకారం, అన్యదేశ మరియు సంకరజాతి జంతువు మొత్తం పశువుల జనాభాలో దాదాపు 26.5% వాటాను కలిగి ఉంది. అయితే 73.5% దేశీయ మరియు వర్ణించని పశువులు.
· మొత్తం ఎక్సోటిక్/క్రాస్బ్రెడ్ పశువులలో క్రాస్బ్రెడ్ హోల్స్టెయిన్ ఫ్రైసియన్ లో 39.3%తో పోలిస్తే 49.3%తో క్రాస్బ్రెడ్ జెర్సీ అత్యధిక వాటాను కలిగి ఉంది.
· గిర్, లఖిమి మరియు సాహివాల్ జాతులు మొత్తం దేశీయ పశువులలో ప్రధాన పాత్రను కలిగి ఉన్నాయి.
· గేదెలో ముర్రా జాతి ప్రధానంగా 42.8% తోడ్పడుతుంది, ఇది సాధారణంగా UP మరియు రాజస్థాన్లలో కనిపిస్తుంది.
· గొర్రెలలో, దేశంలో 3 అన్యదేశ జాతులు మరియు 26 దేశీయ జాతులను కనుగొన్నారు. స్వచ్ఛమైన అన్యదేశ జాతులలో, కొరిడేల్ జాతి ప్రధానంగా 17.3% తోడ్పడుతుంది మరియు స్వదేశీ జాతులలో నెల్లూరు జాతి 20.0% వాటాతో కేటగిరీలో అత్యధికంగా సహకరిస్తుంది.
· మేకలలో, దేశంలో 28 దేశీయ జాతులు ఉన్నాయి. బ్లాక్ బెంగాల్ జాతి అత్యధికంగా 18.6% తోడ్పడుతుంది.
· అన్యదేశ/సంకరజాతి పందులలో, సంకరజాతి పంది 86.6% తోడ్పడుతుంది, అయితే యార్క్షైర్ ప్రధానంగా 8.4% తోడ్పడుతుంది. దేశీయ పందులలో, డూమ్ జాతి మేజర్ 3.9% తో సహకరిస్తుంది.
· గుర్రం & పోనీలలో, మార్వాడీ జాతి వాటా ప్రధానంగా 9.8%తో ఉంది.
· గాడిదలలో, స్పితి జాతి వాటా 8.3%తో ఉంది.
· ఒంటెలో, బికనేరి జాతి ప్రధానంగా 29.6% తో సహకరిస్తుంది.
· పౌల్ట్రీలో, దేశీ కోడి, అసీల్ జాతి పెరటి కోళ్ల పెంపకం మరియు వాణిజ్య కోళ్ల ఫారం రెండింటిలోనూ ప్రధానంగా దోహదపడుతుంది.
ప్రధాన మంత్రి కార్యాలయం
‘సంవత్సరి’ సందర్భం లో ప్రజలకు శుభాకాంక్షలు తెలిపిన ప్రధాన మంత్రి
‘సంవత్సరి’ సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను తెలియజేశారు.
ఎక్స్ మాధ్యం లో ప్రధాన మంత్రి పెట్టిన ఒక పోస్ట్ లో -
‘‘క్షమ కు మరియు ఏకత్వానికి ఉన్నటువంటి శక్తి ని ‘సంవత్సరి’ స్పష్టం చేస్తుంది. రండి, మనం మన అభిప్రాయభేదాల ను పక్కకుపెడదాం, మరి కరుణ యొక్క, కలివిడితనం యొక్క వెలుగులు మనకు సదా మార్గదర్శకత్వాన్ని అందిస్తూ ఉండు గాక. మిచ్ఛామీ దుక్కడమ్.’’ అని పేర్కొన్నారు.
హోం మంత్రిత్వ శాఖ
పద్మ అవార్డులు-2023 నామినేషన్లకు 2022 సెప్టెంబర్ 15 వరకు గడువు
గణతంత్ర దినోత్సవం-2023 సందర్భంగా ప్రకటించబడే పద్మ అవార్డుల కోసం ఆన్లైన్ నామినేషన్లు/ సిఫారసు దరఖాస్తులు మే 1, 2022 న ప్రారంభించబడ్డాయి. పద్మ అవార్డుల నామినేషన్లకు చివరి తేదీ సెప్టెంబర్ 15, 2022. జాతీయ స్థాయిలో అందించే ఈ పద్మ అవార్డుల కోసం నామినేషన్లు/ సిఫారసు దరఖాస్తులు ఆన్లైన్లో రాష్ట్రీయ పురస్కార్ పోర్టల్  ద్వారా మాత్రమే స్వీకరించబడతాయి.
పద్మ విభూషణ్, పద్మ భూషణ్, పద్మశ్రీ అవార్డులు మన దేశంలో అత్యున్నత పౌర పురస్కారాలు. 1954 లో ప్రారంభించబడిన ఈ అవార్డులు ప్రతి సంవత్సరం గణతంత్ర దినోత్సవం సందర్భంగా ప్రకటించబడతాయి. ఈ అవార్డు 'వర్క్ ఆఫ్ డిస్టింక్షన్' ను గుర్తించటానికి ప్రతీకగా నిలుస్తున్నాయి. వివిధ కళలు, సాహిత్యం మరియు విద్య, క్రీడలు, వైద్యం, సామాజిక సేవ, సైన్స్ అండ్ ఇంజినీరింగ్, ప్రజాసంబంధాలు, సేవ, సివిల్ సర్వీస్, వాణిజ్యం, పరిశ్రమ, మొదలైన రంగాలలోను.. విభాగాలలో విశిష్టమైన, అసాధారణమైన విజయాలు/ సేవలకు గాను ఈ పురస్కరాలు ఇవ్వడం జరుగుతుంది. జాతి, వృత్తి, స్థానం లేదా లింగ భేదం లేకుండా వ్యక్తులందరూ ఈ అవార్డులకు అర్హులు. వైద్యులు, శాస్త్రవేత్తలు తప్ప పీఎస్యులలో పనిచేసే వారితో సహా ప్రభుత్వ ఉద్యోగులు పద్మ అవార్డులకు అర్హులు కారు.
పద్మ అవార్డులను “పీపుల్స్ పద్మ” గా మార్చడానికి ప్రభుత్వం కట్టుబడి ఉంది. అందువల్ల దేశ పౌరులందరూ స్వీయ నామినేషన్లతో సహా నామినేషన్లు / సిఫార్సులు చేయాలని అభ్యర్థించడమైంది.
నామినేషన్ లు/సిఫార్సులు పైన పేర్కొన్న పోర్టల్ పై లభ్యం అయ్యే నిర్ధిష్ఠ ఫార్మాట్లలో పేర్కొనబడ్డ అన్ని సంబంధిత వివరాలు కలిగి ఉండాలి, సిఫార్సు చేయబడిన ఆమె/అతని సంబంధిత రంగం/వృత్తి లో వారి వారి విశిష్టమైన , అసాధారణ ప్రతిభ/ విజయాలు/సర్వీసులకు సంబంధించిన వివరాలను స్పష్టంగా కథన రూపంలో గరిష్టంగా 800 పదాలలో తెలియజేయాలి.
అన్ని కేంద్ర మంత్రిత్వ శాఖలు / విభాగాలు, రాష్ట్రాలు / యుటి ప్రభుత్వాలు.. భారత రత్న మరియు పద్మ విభూషణ్ అవార్డు గ్రహీతలు, ఇన్స్టిట్యూట్ ఆఫ్ ఎక్సలెన్స్, ప్రతిభా వంతులైన వ్యక్తులను గుర్తించడానికి సమిష్టి ప్రయత్నాలు చేయవచ్చని హోం వ్యవహారాల మంత్రిత్వ శాఖ అభ్యర్థించింది. సమాజంలోని బలహీన వర్గాలు, ఎస్సీలు మరియు ఎస్టీలు, దివ్యాంగులు , సమాజానికి నిస్వార్థ సేవ చేస్తున్న వారిని ఇందుకు సిఫారసు చేయవచ్చు.
పద్మ అవార్డులకు సంబంధించిన మరిన్ని వివరాలు హోం వ్యవహారాల మంత్రిత్వ శాఖ , వెబ్ సైట్ లో 'అవార్డులు, పతకాలు' శీర్షిక కింద, పద్మ అవార్డుల పోర్టల్లో లభిస్తాయి. ఈ అవార్డులకు సంబంధించిన నియమ నిబంధనలు https://padmaawards.gov.in/AboutAwards.aspx లింక్ తో వెబ్ సైట్ లో అందుబాటులో ఉన్నాయి.
(Visitor Counter : 245
సాంఘిక న్యాయం, మరియు సాధికారత మంత్రిత్వ శాఖ
వివిధ రాష్ట్రాల్లో సేవలందిస్తున్న వృద్ధుల టోల్ ఫ్రీ హెల్ప్లైన్ 'ఎల్డర్లైన్' 
2021 మే చివరి నాటికి అన్ని రాష్ట్రాల్లోనూ అందుబాటులోకి వచ్చే అవకాశం
ప్రస్తుతం కొనసాగుతున్న కోవిడ్ మహమ్మారి నేపథ్యంలో వృద్ధుల సమస్యలను పరిష్కరించడానికి సామాజిక న్యాయ మంత్రిత్వ శాఖ 'ఎల్డర్లైన్' ప్రాజెక్ట్ క్రింద ప్రధాన రాష్ట్రాల్లో ఆయా రాష్ట్రాల వారీగా కాల్ సెంటర్లు ప్రారంభించింది. ఉత్తర ప్రదేశ్, మధ్య ప్రదేశ్, రాజస్థాన్, తమిళనాడు మరియు కర్ణాటకలోని తదితర ప్రధాన రాష్ట్రాల్లో ఈ సౌకర్యం ఇప్పటికే పనిచేస్తోంది. తెలంగాణలో ఈ సౌకర్యం ఏడాదికి పైగా పనిచేస్తోంది. 2021 మే చివరి నాటికి అన్ని రాష్ట్రాలలో వాటిని క్రియాత్మకంగా మార్చడానికి ప్రయత్నాలు జరుగుతున్నాయి. ఈ కాల్ సెంటర్లను టోల్ ఫ్రీ నంబర్ 14567కు ఫోన్ చేయడం ద్వారా చేరుకోవచ్చు. పెద్దలందరూ ఈ సదుపాయాన్ని ఉపయోగించుకోవాలని సూచించడమైనది. ఎల్డర్లైన్ అనేది టాటా ట్రస్ట్ మరియు ఎన్ఎస్ఈ ఫౌండేషన్ సౌజన్యంతో పనిచేసే సదుపాయం.
కాల్ సెంటర్ల ప్రస్తుత స్థితి క్రింద ఇవ్వబడింది:
|
|
రాష్ట్రాలు
|
|
ప్రారంభించిన తేదీ
|
|
అధికారుల సంఖ్య
|
|
చర్య చేయగల కాల్ల సంఖ్య
|
|
సేవా అభ్యర్థనలు కోరినవి
|
|
సేవా అభ్యర్థనలు పూరించినవి
|
|
తమిళనాడు
|
|
28 ఏప్రిల్, 2021
|
|
8
|
|
71
|
|
25
|
|
15
|
|
మధ్యప్రదేశ్
|
|
28 ఏప్రిల్, 2021
|
|
4
|
|
163
|
|
12
|
|
5
|
|
రాజస్థాన్
|
|
28 ఏప్రిల్, 2021
|
|
4
|
|
25
|
|
8
|
|
3
|
|
కర్ణాటక
|
|
28 ఏప్రిల్, 2021
|
|
3
|
|
122
|
|
6
|
|
1
|
|
ఉత్తర ప్రదేశ్
|
|
14 మే, 2021
|
|
6
|
|
94
|
|
13
|
|
7
|
||
||
||
||
||
|